CELEX: 32005R0635
Language: lt
Date: 2005-04-26 00:00:00
Title: 2005 m. balandžio 26 d. Komisijos reglamentas (EB) Nr. 635/2005, dėl tam tikrų prekių klasifikavimo Kombinuotojoje nomenklatūroje

27.4.2005   
            
            
               LT
            
            
               Europos Sąjungos oficialusis leidinys
            
            
               L 106/10
            
         
      KOMISIJOS REGLAMENTAS (EB) Nr. 635/2005
   2005 m. balandžio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. balandžio 26 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 493/2005 (OL L 82, 2005 3 31, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo aktu.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produktą sudaro apvirti, džiovinti vermišeliai iš kvietinių miltų (apytikriai 80 g) ir prieskoniai (apytikriai 11 g).
                              Produktas pateikiamas mažmeninei prekybai skirtame 250 ml akytojo polistireno dubenėlyje, į kurį sudėti vermišeliai ir mažas prieskonių paketėlis.
                              Pagal ant pakuotės atspausdintas instrukcijas į dubenėlį su vermišeliais reikia sudėti prieskonius, įpilti verdančio vandens (daugiausia 200 ml), ir po trijų minučių patiekalas iš vermišelių bus paruoštas vartoti.
                              (Žr. nuotrauką) (1).
                           
                        
               
                  1902 30 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei 3 bendrosios aiškinimo taisyklės b punktu ir KN kodus 1902, 1902 30 bei 1902 30 10 atitinkančiais prekių aprašymais.
                  Produktas pateikiamas kaip sudedamųjų dalių rinkinys, skirtas mažmeninei prekybai. Jo esminį požymį apsprendžia vermišeliai, kurie sudaro didesniąją produkto dalį.
                  Produktas negali būti klasifikuojamas 2104 pozicijoje, nes į dubenėlį pripilamo vandens kiekio nepakanka sriubai arba sultiniui paruošti, tačiau jo pakanka, kad produktas įgytų vermišelių patiekalo požymius.
               
            
                  
                              2.
                           
                           
                              Šlapimą varanti/inkstų arbata, supakuota mažmeninei prekybai skirtuose maišeliuose.
                              Etiketėje nurodyta tokia informacija:
                              
                                          1)
                                       
                                       
                                          Kiekvieno maišelio sudėtis (1,8 g):
                                          Mediciniškai veiklios sudedamosios medžiagos:
                                          
                                                      —
                                                   
                                                   
                                                      Asiūklis
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      Beržo lapai
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      Paprastoji rykštenė
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      Dygliuotojo dirvenio šaknis
                                                   
                                                   
                                                      0,20 g
                                                   
                                                Kitos sudedamosios dalys:
                                          Erškėtuogių žievelės, rugiagėlių lapeliai, pipirmėčių lapeliai, medetkų žiedai, saldymedžio šaknys.
                                       
                                    
                                          2)
                                       
                                       
                                          Dozavimas ir vartojimo būdas:
                                          1 arbatos maišelį užpilti puodeliu (apie 150 ml) verdančio vandens, uždengti ir palaikyti apie 15 min., po to arbatos maišelį išimti. Jei nenurodyta kitaip, vienas puodelis šviežiai užpiltos arbatos geriamas 3–4 kartus per dieną tarp valgymų.
                                       
                                    
                                          3)
                                       
                                       
                                          Vartojimas:
                                          Skirta padidinti šlapimo kiekį esant inkstų arba pūslės uždegimui arba siekiant išvengti smėlio ar akmenų susidarymo šlapimtakiuose.
                                       
                                    
                        
               
                  2106 90 92
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 30 skirsnio 1 papildomąja pastaba ir KN kodus 2106, 2106 90 ir 2106 90 92 atitinkančiais prekių aprašymais.
                  Taip pat žr. SS paaiškinimų 2106 pozicijos paaiškinimų 14 punktą ir Kombinuotosios nomenklatūros paaiškinimų 30 skirsnio paaiškinimus.
                  Nei nurodymuose dėl vartojimo, nei pakuotėje nėra išsamios informacijos apie veikliosios medžiagos (veikliųjų medžiagų) rūšį ir koncentraciją. Nurodyti tik panaudotų augalų arba augalų dalių kiekiai ir rūšys. Todėl tokia arbata neatitinka 30 skirsnio 1 papildomosios pastabos b punkte nurodytų reikalavimų.
               
            
         
      
         (1)  Nuotrauka pateikta tik informavimo tikslais.